
DR 30.10.2019 63 

 
Jadi maknanya tunggakan itu hanya pada Jun 2018 sehinggalah seterusnya kerana 

sebelum itu yang tidak mahu membayar kepada Kelantan adalah Yang Berhormat Pekan.  
Jadi Yang Berhormat berhati-hati dengan Yang Berhormat Pekan, jangan terlalu rapat 
dengan Yang Berhormat Pekan, rapatlah dengan Pakatan Harapan... [Tepuk] 

Ustaz Haji Ahmad Marzuk bin Shaary [Pengkalan Chepa]: Terima kasih, minta 
laluan Tuan Yang di-Pertua.   

Timbalan Yang di-Pertua [Tuan Nga Kor Ming]: Ya. 

Ustaz Haji Ahmad Marzuk bin Shaary [Pengkalan Chepa]:  Terima kasih, kepada 
Tuan Yang di-Pertua dan kepada Yang Berhormat Menteri. Saya berterima kasih kepada 
Yang Berhormat Menteri yang baru saya terima jawapan hari ini berkaitan dengan soalan 
saya berapakah jumlah pengeluaran gas dan petroleum daripada perairan negeri Kelantan 
dan spesifik yang dijawab oleh Yang Berhormat Menteri ialah kawasan MTJDA yang juga 
tercatat dalam buku Anggaran Hasil Persekutuan tahun 2020 yang jumlahnya yang dicatat 
dalam buku tersebut RM1.9 bilion. 

Jadi kalau dilihat kepada jawapan ini hasil yang diperolehi setahun di kawasan 
MTJDA 383 bilion kaki padu untuk gas asli, 5.26 juta tong bagi kondensat. Kalau dikira 
berdasarkan kepada nilaian semasa dan exchange rate Dollar dengan per barrel ianya 
menganggarkan hasil untuk kawasan MTJDA sahaja RM11.1 bilion.   

Kalau mengikut perjanjian yang juga Yang Berhormat pernah menerangkan, 
mendedahkan maklumatnya dalam Dewan ini pada 31 Julai 2018, daripada mana-mana hasil 
yang dapat daripada perairan negeri yang mengeluarkan gas dan juga petroleum, lima 
peratus dibayar kepada Kerajaan Pusat dan lima peratus dibayar kepada Kerajaan Negeri.  
Kalau saya buat kira-kira berdasarkan kepada jawapan ini, sepatutnya daripada satu medan, 
satu blok MTJDA ini sahaja Kelantan sepatut dapat RM278,450 juta untuk setahun. 

Jadi saya hendak tanya kepada Yang Berhormat, tadi Yang Berhormat sebut ada 
10 telaga minyak yang dalam pertikaian sea boundaries yang tidak selesai. Jadi kalau sudah 
diselesaikan nanti bagaimana dengan kawasan JDA dan juga saya difahamkan ada tiga lagi 
blok, blok PM301, PM302, PM3 yang juga keluaran hasilnya sangat besar berbanding 
dengan jumlah bayaran wang ihsan yang dibuat oleh Menteri Kewangan, terlalu kecil hendak 
dibandingkan dengan kira-kira yang sepatutnya diperolehi. 

Kira-kira ini bukan daripada kami biasa-biasa, daripada pakar-pakar yang juga boleh 
diiktiraf kemampuan mereka.  Jadi kalau RM28 juta tahun ini dibayar oleh Menteri Kewangan 
itu sangat kecil jumlahnya berbanding dengan anggaran RM1.1 bilion yang sepatut dapat 
pada kerajaan negeri setiap tahun. 

Timbalan Yang di-Pertua [Tuan Nga Kor Ming]: Ya. 

Tuan Sanisvara Nethaji Rayer A/L Rajaji [Jelutong]: Yang Berhormat Menteri. 

Timbalan Yang di-Pertua [Tuan Nga Kor Ming]: Yang Berhormat Jelutong. 

Dato' Seri Mohamed Azmin bin Ali: Terima kasih, Yang Berhormat Pengkalan 
Chepa. 

Tuan Sanisvara Nethaji Rayer A/L Rajaji [Jelutong]: Yang Berhormat Menteri, 
sedikit sahaja Yang Berhormat Menteri. 

Timbalan Yang di-Pertua [Tuan Nga Kor Ming]: Okey, sila. Nanti jawab sekali 
gus. 

Tuan Sanisvara Nethaji Rayer A/L Rajaji [Jelutong]: Saya meneliti dengan teliti 
jawapan yang telah diberikan oleh Yang Berhormat Menteri yang dengan jelas mengesahkan 
bahawa pembayaran-pembayaran royalti ini adalah tertakluk kepada keputusan yang dibuat 
oleh Kementerian Hal Ehwal Ekonomi dan kementerian Yang Berhormat Menteri. 

Akan tetapi sejak kita bermula persidangan Dewan Rakyat baru-baru ini, saya 
sangat dukacita dan mungkin juga sakit hati dengan tindakan Yang Berhormat di sebelah 
sana yang menyerang Menteri Kewangan secara berulang kali, bertubi-tubi seolah-olah 
menyalahkan Menteri Kewangan di atas pembayaran-pembayaran royalti ini menuduh 
Menteri Kewangan membuat pelbagai tuduhan dan sebagainya.  



Jadi maknanya tunggakan itu hanya pada Jun 2018 sehinggalah seterusnya kerana. sebelum itu yang tidak mahu membayar kepada Kelantan adalah Yang Berhormat Pekan. Jadi Yang Berhormat berhati-hati dengan Yang Berhormat Pekan, jangan terlalu rapat dengan Yang Berhormat Pekan, rapatlah dengan Pakatan Harapan... [Tepuk]. Ustaz Haji Ahmad Marzuk bin Shaary [Pengkalan Chepa]: Terima kasih, minta laluan Tuan Yang di-Pertua. Timbalan Yang di-Pertua [Tuan Nga Kor Ming]: Ya. Ustaz Haji Ahmad Marzuk bin Shaary [Pengkalan Chepa]: Terima kasih, kepada Tuan Yang di-Pertua dan kepada Yang Berhormat Menteri. Saya berterima kasih kepada Yang Berhormat Menteri yang baru saya terima jawapan hari ini berkaitan dengan soalan saya berapakah jumlah pengeluaran gas dan petroleum daripada perairan negeri Kelantan dan spesifik yang dijawab oleh Yang Berhormat Menteri ialah kawasan MTJDA yang juga tercatat dalam buku Anggaran Hasil Persekutuan tahun 2020 yang jumlahnya yang dicatat dalam buku tersebut RM1.9 bilion. Jadi kalau dilihat kepada jawapan ini hasil yang diperolehi setahun di kawasan MTJDA 383 bilion kaki padu untuk gas asli, 5.26 juta tong bagi kondensat. Kalau dikira berdasarkan kepada nilaian semasa dan exchange rate Dollar dengan per barrel ianya menganggarkan hasil untuk kawasan MTJDA sahaja RM11.1 bilion. Kalau mengikut perjanjian yang juga Yang Berhormat pernah menerangkan, mendedahkan maklumatnya dalam Dewan ini pada 31 Julai 2018, daripada mana-mana hasil yang dapat daripada perairan negeri yang mengeluarkan gas dan juga petroleum, lima peratus dibayar kepada Kerajaan Pusat dan lima peratus dibayar kepada Kerajaan Negeri. Kalau saya buat kira-kira berdasarkan kepada jawapan ini, sepatutnya daripada satu medan, satu blok MTJDA ini sahaja Kelantan sepatut dapat RM278,450 juta untuk setahun. Jadi saya hendak tanya kepada Yang Berhormat, tadi Yang Berhormat sebut ada 10 telaga minyak yang dalam pertikaian sea boundaries yang tidak selesai. Jadi kalau sudah diselesaikan nanti bagaimana dengan kawasan JDA dan juga saya difahamkan ada tiga lagi blok, blok PM301, PM302, PM3 yang juga keluaran hasilnya sangat besar berbanding dengan jumlah bayaran wang ihsan yang dibuat oleh Menteri Kewangan, terlalu kecil hendak dibandingkan dengan kira-kira yang sepatutnya diperolehi. Kira-kira ini bukan daripada kami biasa-biasa, daripada pakar-pakar yang juga boleh diiktiraf kemampuan mereka. Jadi kalau RM28 juta tahun ini dibayar oleh Menteri Kewangan itu sangat kecil jumlahnya berbanding dengan anggaran RM1.1 bilion yang sepatut dapat pada kerajaan negeri setiap tahun. Timbalan Yang di-Pertua [Tuan Nga Kor Ming]: Ya. Tuan Sanisvara Nethaji Rayer A/L Rajaji [Jelutong]: Yang Berhormat Menteri. Timbalan Yang di-Pertua [Tuan Nga Kor Ming]: Yang Berhormat Jelutong. Dato' Seri Mohamed Azmin bin Ali: Terima kasih, Yang Berhormat Pengkalan Chepa. Tuan Sanisvara Nethaji Rayer A/L Rajaji [Jelutong]: Yang Berhormat Menteri, sedikit sahaja Yang Berhormat Menteri. Timbalan Yang di-Pertua [Tuan Nga Kor Ming]: Okey, sila. Nanti jawab sekali gus. Tuan Sanisvara Nethaji Rayer A/L Rajaji [Jelutong]: Saya meneliti dengan teliti jawapan yang telah diberikan oleh Yang Berhormat Menteri yang dengan jelas mengesahkan bahawa pembayaran-pembayaran royalti ini adalah tertakluk kepada keputusan yang dibuat oleh Kementerian Hal Ehwal Ekonomi dan kementerian Yang Berhormat Menteri. Akan tetapi sejak kita bermula persidangan Dewan Rakyat baru-baru ini, saya sangat dukacita dan mungkin juga sakit hati dengan tindakan Yang Berhormat di sebelah sana yang menyerang Menteri Kewangan secara berulang kali, bertubi-tubi seolah-olah menyalahkan Menteri Kewangan di atas pembayaran-pembayaran royalti ini menuduh Menteri Kewangan membuat pelbagai tuduhan dan sebagainya.